laion/Wikipedia-Exotic huggingface dataset:
ঝিনাইদহ ক্যাডেট কলেজ

ঝিনাইদহ ক্যাডেট কলেজ বাংলাদেশের ১২টি আবাসিক কলেজের মধ্যে অন্যতম। জ্যেষ্ঠতার দিক দিয়ে এটি দ্বিতীয় ক্যাডেট কলেজ। ঐতিহ্যবাহী প্রতিষ্ঠানটি ১৮ অক্টোবর ১৯৬৩ সালে পূর্ব পাকিস্তানের তৎকালীন গভর্নর আবদুল মোনেম খান উদ্বোধন করেন। কলেজটি ২৬ এপ্রিল ১৯৬৪ সালে অধ্যক্ষ নিয়োগের মাধ্যমে কার্যক্রম শুরু করে। লেফটেন্যান্ট কর্নেল এন ডি হাসান, এইসি, ঝিনাইদহ ক্যাডেট কলেজের প্রথম অধ্যক্ষ ছিলেন। ঝিনাইদহ শহরের অদূরে ঝিনাইদহ-কুষ্টিয়া মহাসড়কের পাশে কলেজের অবস্থান। কলেজের আয়তন ১০৩ একর। কলেজটির মূলনীতি "সুশিক্ষিত জনই সুবিবেচক।" ঝিনাইদহের প্রতীকী রঙ গাঢ় সবুজ। কলেজের আবাসিক ভবনগুলো হাউস নামে পরিচিত। ঝিনাইদহ ক্যাডেট কলেজের হাউস সংখ্যা ০৩ (তিন)। প্রতিটি হাউসে ১০০জন ক্যাডেটের থাকার ব্যবস্থা আছে। হাউস গুলোর নামকরণ হয়েছে ইসলামের তিনটি বিখ্যাত যুদ্ধের নামানুসারে। হাউস তিনটি হলোঃ ১। বদর হাউসঃ হাউস রং- সবুজ, হাউস নীতি- "কর্মে চির দীপ্ত।" ২। খায়বার হাউসঃ রং- নীল, নীতি- "কর্তব্যে কঠোর ব্রত।" ৩। হুনাইন হাউসঃ রং- লাল, নীতি- "সাধনায় একনিষ্ঠ।" একজন হাউস মাস্টারের নেতৃত্বে কয়েকজন হাউস টিউটর প্রতিটি হাউসের প্রশাসনিক দায়িত্ব পালন করেন। "ঝিনাইদহ ক্যাডেটে পুনর্মিলনী অনুষ্ঠানে সেনাপ্রধান"। দৈনিক ইত্তেফাক। সংগ্রহের তারিখ ২০২৩-০৫-২৯।  প্রতিবেদক, নিজস্ব (২০২৩-০১-২৭)। "নতুন ক্যাডেটদের সুনাগরিক হওয়ার আহ্বান জানালেন সেনাপ্রধান"। প্রথম আলো। সংগ্রহের তারিখ ২০২৩-০৫-২৯।  "Jhenaidah Cadet College"। ২৮ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০২৩।  "ঝিনাইদহ ক্যাডেট কলেজ"। www.jhenaidah.gov.bd। সংগ্রহের তারিখ ২০২৩-০৮-০৩।  উইকিমিডিয়া কমন্সে ঝিনাইদহ ক্যাডেট কলেজ সংক্রান্ত মিডিয়া রয়েছে।
রাজশাহী ক্যাডেট কলেজ

রাজশাহী ক্যাডেট কলেজ বাংলাদেশের রাজশাহী জেলার চারঘাট উপজেলার সারদা তে পদ্মা নদীর তীরে অবস্থিত। এটি দেশের অন্যান্য ক্যাডেট কলেজসমূহের মত স্বায়ত্বশাসিত আবাসিক সামরিক বিদ্যালয় ও প্রতিরক্ষা মন্ত্রণালয়ের অধীনে পরিচালিত হয়। এখানে মাধ্যমিক ও উচ্চ মাধ্যমিক স্তরের (৭ম শ্রেণী হতে দ্বাদশ শ্রেনী) শিক্ষা দেয়া হয়। ১৯৬৪ সালের ৬ই নভেম্বর আয়ুব ক্যাডেট কলেজ নামে এর ভিত্তিপ্রস্তর স্থাপন করা রাজশাহী ক্যাডেট কলেজ পাকিস্তান আমলে পূর্ব পাকিস্তানে প্রতিষ্ঠিত ৪র্থ তথা শেষ ক্যাডেট কলেজ। পূর্ব পাকিস্তানের গভর্নর মোনায়েম খান ১৯৬৬ সালের ১১ই ফেব্রুয়ারি আয়ুব ক্যাডেট কলেজের উদ্বোধন করেন। ১১০ একর জমির উপর তিনটি ছাত্রাবাস নিয়ে এ ক্যাডেট কলেজ প্রতিষ্ঠিত হয়। প্রতিষ্ঠাতা অধ্যক্ষ ছিলেন উইং কমান্ডার মোহাম্মদ সাঈদ, পিএএফ এবং প্রথম বাঙ্গালী অধ্যক্ষ এম বকীয়তুল্লাহ। বাংলাদেশ স্বাধীনতা লাবের পর এটিকে রাজশাহী ক্যাডেট কলেজ নামকরণ করা হয়। মির্জাপুর ক্যাডেট কলেজ রংপুর ক্যাডেট কলেজ "Rajshahi Cadet College"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০১৬।  উইকিমিডিয়া কমন্সে রাজশাহী ক্যাডেট কলেজ সংক্রান্ত মিডিয়া রয়েছে।
রংপুর ক্যাডেট কলেজ

রংপুর ক্যাডেট কলেজ, বাংলাদেশের রংপুর জেলায় অবস্থিত একটি সামরিক উচ্চ বিদ্যালয়। এখানে ৭ম থেকে ১২শ শ্রেণী পর্যন্ত মোট ৩০০ (প্রায়) জন ক্যাডেট থাকে। পূর্বস্থিত রংপুর রেসিডেন্সিয়াল মডেল কলেজ পরিবর্তন ও পরিবর্ধনের মাধ্যমে ১৯৭৯ সালে তা রংপুর ক্যাডেট কলেজরূপে আত্মপ্রকাশ করে। এসময় পার্শ্বস্থ রংপুর কারমাইকেল কলেজ হতে কিছু জমি অধিগ্রহণ করা হয়। এ বছরই এর শিক্ষা কার্য্যক্রম শুরু হয়। কলেজটির প্রথম অধ্যক্ষ ছিলেন কমান্ডার হাবিবুর রহমান। রংপুর শহর হতে ৫ কিলোমিটার দূরে রংপুর-ঢাকা মহাসড়কের পাশে। মর্ডান মোড় সংলগ্ন। সমগ্র ব্যবস্থাটি পরিপূর্ণরূপে পরিকল্পিত, ক্যাডেট কলেজ হিসেবে যা সকল চাহিদা পূরণে সক্ষম। কলেজের আয়তন অনুযায়ী পুরো ব্যবস্থাটি গড়ে উঠেছে। ক্যাম্পাসের প্রধান অংশগুলো হল: প্রধান একাডেমিক ভবন ক্যাডেটদের আবাসিক হাউজ সমূহ ডাইনিং হল মসজিদ হাসপাতাল তিনটি খেলার মাঠ ক্যান্টিন ও বারবার শপ স্টোর হাউজ টুল শপ শিক্ষকমন্ডলী ও কলেজের অন্যান্য স্টাফদের আবাসিক এলাকা "Galib of Rangpur Cadet College adjudged best debater"। The Daily Star (ইংরেজি ভাষায়)। ২০০৮-০৬-০২। সংগ্রহের তারিখ ২০২০-০৯-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://hscict.com.bd/rangpur-cadet-collage/ রকা ওয়েবসাইট
পাবনা ক্যাডেট কলেজ

পাবনা ক্যাডেট কলেজ বাংলাদেশের পাবনার একটি শিক্ষাপ্রতিষ্ঠান। এটি দেশের প্রাচীন দশটি ক্যাডেট কলেজের মধ্যে অন্যতম; যা ১৯৮১ সালের ৭ আগস্ট 'পাবনা রেসিডেন্সিয়াল মডেল কলেজ' থেকে 'ক্যাডেট কলেজ'-এ রূপান্তরিত হয়। এই কলেজটি পাবনা শহর থেকে ১০ কি.মি. দূরে পাবনা-নগরবাড়ি মহাসড়কের পাশে অবস্থিত। পাবনা ক্যাডেট কলেজ পাবনা জেলার জালালপুরে, ঢাকা-পাবনা মহাসড়কের পাশেই অবস্থিত। পাবনা শহর থেকে এটি ৬ কিমি দূরে অবস্থিত যা বাগচিপাড়া বাজারের কাছে। লেফটেনেন্ট তানজিম সরোয়ার নির্জন সৌভিক ধর গর্ব মেরিন একাডেমী, পাবনা পাবনা ক্যাডেট কলেজের প্রাক্তন ছাত্রদের ওয়েবসাইট ওয়েব্যাক মেশিনে আর্কাইভকৃত ২১ ডিসেম্বর ২০০৭ তারিখে https://pcc.gov.mil.bd/[স্থায়ীভাবে অকার্যকর সংযোগ] পাবনা ক্যাডেট কলেজের অফিসিয়াল ওয়েবসাইট https://pcc.army.mil.bd/ ওয়েব্যাক মেশিনে আর্কাইভকৃত ২২ মার্চ ২০১৯ তারিখে
ময়মনসিংহ গার্লস ক্যাডেট কলেজ

ময়মনসিংহ গার্লস ক্যাডেট কলেজ মেয়েদের জন্য স্থাপিত বাংলাদেশের প্রথম ক্যাডেট কলেজ। এটি বাংলাদেশ প্রতিরক্ষা মন্ত্রণালয়ের অধীনে সরকারী অনুদানে পরিচালিত বিশেষ ধরনের স্বায়ত্তশাসিত আবাসিক শিক্ষাপ্রতিষ্ঠান। ঢাকা-ভালুকা-ময়মনসিংহ সড়কের পাশে ময়মনসিংহ শহরের পূর্ব প্রান্তে সেহড়া এলাকায় কলেজটি অবস্থিত। অন্যান্য ক্যাডেট কলেজগুলো গ্রামীণ পরিবেশে স্থাপিত হলেও মেয়েদের কলেজ বিধায় এ কলেজটিকে যথাসাধ্য শহরের প্রাণকেন্দ্রে রাখবার চেষ্টা করা হয়েছে। তবে কলেজটি তিন দিকে শহর দিয়ে ঘেরা হলেও এক দিকে গ্রামীণ এলাকা বিদ্যমান। স্বাধীনতাপূর্ব সময়ে স্থাপিত ফৌজদারহাট ক্যাডেট কলেজ, ঝিনাইদহ ক্যাডেট কলেজ, মির্জাপুর ক্যাডেট কলেজ ও রাজশাহী ক্যাডেট কলেজ এর সাফল্যের ফলশ্রুতিতে তৈরি হয় আরো ছয়টি ক্যাডেট কলেজ যার মাঝে ময়মনসিংহ গার্লস ক্যাডেট কলেজ অন্যতম। ১৯৮২ সালে 'ময়মনসিংহ রেসিডেন্সিয়াল মডেল স্কুল ফর গার্লস' নামের শিক্ষাপ্রতিষ্ঠানটি ময়মনসিংহ গার্লস ক্যাডেট কলেজে রূপান্তরিত হয়। ১৯৮২ সালের ১লা জুলাই দেশের প্রথম গার্লস ক্যাডেট কলেজটি গড়ে তোলার দায়িত্ব দেয়া হয় অধ্যক্ষ করিম উদ্দিন আহমেদকে। নিয়মানুযায়ী ৬৫ বছরের পর অধ্যক্ষ বা অধ্যাপক হিসেবে দায়িত্ব পালন করা যেত না। তাই তৎকালীন কর্তৃপক্ষ বিশেষ ব্যবস্থাপনায় অত্যন্ত যোগ্য এ মানুষটিকে বাংলাদেশের প্রথম গার্লস ক্যাডেট কলেজের দায়িত্বভার প্রদান করেন। কলেজের মূল গেইট দিয়ে ঢুকলেই পশ্চিম পাশে রয়েছে কলেজ আবাসিক এলাকা। এটি সংলগ্ন রাস্তা ধরে সোজা চলে গেলে পড়বে মূল কলেজের ভবন সমূহ। সেগুলো হলোঃ প্রশাসনিক ভবন শিক্ষা ভবন কলেজ ক্যান্টিন কলেজ ডাইনিং হল হাউস ভবন কলেজ হসপিটাল উল্লেখ্য, এই প্রতিটি ভবন করিডোর দিয়ে একটি অপরটির সাথে সংযুক্ত যেন বৃষ্টিতে ক্যাডেটদের কোন প্রকার অসুবিধা না হয়। এছাড়াও একটি পুকুর ও তৎসংলগ্ন মাছ চাষ কেন্দ্র রয়েছে। কলেজ হসপিটালের দক্ষিণ দিকে রয়েছে অধ্যক্ষ, উপাধ্যক্ষ, এডজুটেন্ট ও মেডিকেল অফিসারের বাসভবন। সহপাঠ্যক্রমিক কার্যক্রম পরিচালনার উদ্দেশ্যে ময়মনসিংহ গার্লস ক্যাডেট কলেজে বেশ কিছু ক্লাব রয়েছে যার কোন একটিতে একজন ক্যাডেট অংশগ্রহণ করতে বাধ্য। আবৃত্তি বিতর্ক বক্তৃতা নাট্যাভিনয় সঙ্গীত সাধারণ জ্ঞান ক্বিরাত নৃত্য ইত্যাদি। ভলিবল বাস্কেটবল ক্রিকেট লন টেনিস ব্যাডমিন্টন সাঁতার টেবিল টেনিস ক্যারাম দাবা ইত্যাদি। বাগান করা  ইত্যাদি। অন্যান্য ক্যাডেট কলেজগুলোর মতই বছরে মাত্র একবার এবং শুধুমাত্র সপ্তম শ্রেণীতে ছাত্রী ভর্তি করা হয়। সাধারণত নভেম্বর মাসে বাংলাদেশের প্রধাণ প্রধাণ সংবাদপত্রগুলোতে বিজ্ঞপ্তির মাধ্যমে নির্ধারিত ফর্মে আবেদন পত্র আহবান করা হয়। ভর্তির বছরের পহেলা জানুয়ারীতে বয়স এগার থেকে সাড়ে বারো বছরের মাঝে হতে হবে। প্রার্থীকে ষষ্ঠ শ্রেণী উত্তীর্ণ হতে হবে। ষষ্ঠ শ্রেণীর চূড়ান্ত পরীক্ষায় অংশ গ্রহণ করেছে এমন। জন্মসূত্রে অথবা অধিবাসন আইনে বাংলাদেশের নাগরিক হতে হবে। শারীরিক যোগ্যতা সম্পন্ন। উচ্চতা ৪ ফুট ৭ ইঞ্চি হতে ৫ ফুট ৩ ইঞ্চির মধ্যে হতে হবে। ত্রুটিহীন আবেদন পত্র সম্পন্ন প্রার্থীগণকে বাংলা, ইংরেজি, অঙ্ক এবং সাধারণ জ্ঞান ও বুদ্ধিমত্তা বিষয়ক চারটি লিখিত পরীক্ষায় অংশ গ্রহণ করতে হয়। উত্তীর্ণ নির্দিষ্ট সংখ্যক প্রার্থীকে মৌখিক ও ডাক্তারী পরীক্ষায় ডাকা হয়। সমস্ত পরীক্ষায় উপযুক্ত বিবেচিতদের মধ্য থেকে সাধারণত প্রথম পঞ্চাশ জন চূড়ান্ত ভাবে নির্বাচিত হয়। ক্যাডেট কলেজ বাংলাদেশ সেনা বাহিনী রংপুর ক্যাডেট কলেজ প্রসপেক্টাস - ময়মনসিংহ গার্লস ক্যাডেট কলেজ তেজশ্রী - স্যুভেনির, পুনর্মিলনী, ২০০৫
জয়পুরহাট গার্লস ক্যাডেট কলেজ

জয়পুরহাট গার্লস ক্যাডেট কলেজ বাংলাদেশের জয়পুরহাট জেলায় মেয়েদের জন্য স্থাপিত একটি ক্যাডেট কলেজ। বাংলাদেশে ১২টি ক্যাডেট কলেজের মধ্যে এটি সর্বশেষ প্রতিষ্ঠিত হয়। বাংলাদেশের প্রতিরক্ষা মন্ত্রণালয়ের অধীনে এটি পরিচালিত হয়। এটি মোট ৫৭ একর (২,৩০,০০০ মি২) জায়গার ওপর প্রতিষ্ঠিত। বর্তমানে কলেজের শিক্ষার্থী সংখ্যা মোট ৩২০ জন। কলেজটি বাংলাদেশের জয়পুরহাট জেলায় অবস্থিত। কলেজটি ২০০৬ সালে প্রতিষ্ঠিত হয়। প্রশাসনিক ভবন শিক্ষা ভবন কলেজ ক্যান্টিন কলেজ ডাইনিং হল হাউস ভবন কলেজ হসপিটাল সহপাঠ্যক্রমিক কার্যক্রম পরিচালনার উদ্দেশ্যে জয়পুরহাট গার্লস ক্যাডেট কলেজে বেশ কিছু ক্লাব রয়েছে যার কোন একটিতে একজন ক্যডেট অংশগ্রহণ করতে বাধ্য। আবৃত্তি বিতর্ক বক্তৃতা নাট্যাভিনয় সঙ্গীত সাধারণ জ্ঞান ক্বিরাত নৃত্য ইত্যাদি। ভলিবল বাস্কেটবল ক্রিকেট লন টেনিস ব্যাডমিন্টন সাঁতার টেবিল টেনিস ক্যারাম দাবা ইত্যাদি। বাগান ইত্যাদি। অন্যান্য ক্যাডেট কলেজগুলোর মতই বছরে মাত্র একবার এবং শুধুমাত্র সপ্তম শ্রেণীতে ছাত্রী ভর্তি করা হয়। সাধারণত নভেম্বর মাসে বাংলাদেশের প্রধাণ প্রধাণ সংবাদপত্রগুলোতে বিজ্ঞপ্তির মাধ্যমে নির্ধারিত ফর্মে আবেদন পত্র আহবান করা হয়। ভর্তির বছরের পহেলা জানুয়ারীতে বয়স এগার থেকে সাড়ে বারো বছরের মাঝে হতে হবে। প্রার্থীকে ষষ্ঠ শ্রেণী উত্তীর্ণ হতে হবে। ষষ্ঠ শ্রেণীর চূড়ান্ত পরীক্ষায় অংশ গ্রহণ করেছে এমন। জন্মসূত্রে অথবা অধিবাসন আইনে বাংলাদেশের নাগরিক হতে হবে। শারীরিক যোগ্যতা সম্পন্ন। উচ্চতা ৪ ফুট ৭ ইঞ্চি হতে ৫ ফুট ৩ ইঞ্চির মধ্যে হতে হবে। ত্রুটিহীন আবেদন পত্র সম্পন্ন প্রার্থীগণকে বাংলা, ইংরেজি, অঙ্ক এবং সাধারণ জ্ঞান ও বুদ্ধিমত্তা বিষয়ক চারটি লিখিত পরীক্ষায় অংশ গ্রহণ করতে হয়। উত্তীর্ণ নির্দিষ্ট সংখ্যক প্রার্থীকে মৌখিক ও ডাক্তারী পরীক্ষায় ডাকা হয়। সমস্ত পরীক্ষায় উপযুক্ত বিবেচিতদের মধ্য থেকে সাধারণত প্রথম পঞ্চাশ জন চূড়ান্ত ভাবে নির্বাচিত হয়। ক্যাডেট কলেজ বাংলাদেশ সেনা বাহিনী Cadet College on Banglapedia
নোম এলকিস

নোম এলকিস (ইংরেজি: Noam Elkies জন্ম ১৯৬৬, নিউ ইয়র্ক শহর) হলেন একজন মার্কিন গণিতবিদ এবং দাবাড়ু। এলকিস ১৯৮১ সালে ২২তম আন্তর্জাতিক গণিত অলিম্পিয়াডে নিখুঁত স্কোরসহ স্বর্ণপদক অর্জন করেন। তিনি কলাম্বিয়া ইউনিভার্সিটি থেকে গণিত ও সঙ্গীতে ১৯৮৫ সালে কলাবিদ্যায় স্নাতক উপাধি লাভ করেন। হার্ভার্ড বিশ্ববিদ্যালয় থেকে গণিতে স্নাতকোত্তর এবং ডক্টরেট উপাধি লাভ করেন। তিনি ১৯৯০ সালে হার্ভার্ড বিশ্ববিদ্যালয়ে গণিতের সহযোগী অধ্যাপক হিসেবে যোগদান করেন এবং ১৯৯৩ সালে মাত্র ২৬ বছর বয়সে পূর্ণ অধ্যাপক পদে উন্নীত হন। তিনি ১৯৮৮ সালে, x4 + y4 + z4 = w4 সমীকরণটির কোন ধনাত্মক সমাধান নেই, এ-সংক্রান্ত লিওনার্ট অয়লারেরর অনুমানটির একটি বিরোধী উদাহরণ আবিষ্কার করেন। ফলে অয়লারের এই অনুমানটি মিথ্যা প্রমাণিত হয়। http://www.math.harvard.edu/~elkies/math_cv.html
রাহুল

রাহু ল (খ্রিষ্টপূর্ব: ৫১১ - Today) ছিলেন বৌদ্ধ ধর্মের প্রবর্তক গৌতম বুদ্ধের একমাত্র পুত্র। পালি এবং সংস্কৃত ভাষা অনুসারে রাহুল শব্দটি রাহুলা শব্দ থেকে এসেছে যার অর্থ বন্ধন। তার মায়ের নাম যশোধরা বা গোপা দেবী। তার বয়স যখন মাত্র ৭ দিন তখন তার পিতা সিদ্ধার্থ গৌতম সংসার ত্যাগ করেন। বিশ বছর বয়সে তার পিতা গৌতম বুদ্ধ বৌদ্ধিত্ত্ব অর্জন করে রাজধানী কপিলাবস্তু-তে ফিরে আসলে তিনি পিতার কাছ থেকে দীক্ষিত হয়ে বৌদ্ধ ভিক্ষু তে পরিণত হন। এর পর তিনি বৌদ্ধ ভিক্ষুক হয়ে রাজত্ব করেন এবং রোজ ভিক্ষুক এর মত থাকতেন , খাবার খেতেন এবং বৌদ্ধ সম্প্রদায়ের জন্য অনেক কিছু করেছিলেন। বৌদ্ধরা তা‌কে ভ্রাতা রাহুল‌ ব‌লে স‌ম্বোধন ক‌রে।
ঢাকা রপ্তানি প্রক্রিয়াকরণ অঞ্চল

ঢাকা রপ্তানি প্রক্রিয়াকরণ অঞ্চল হল বাংলাদেশের একটি বিশেষ অর্থনৈতিক অঞ্চল। সংক্ষেপে এটি ঢাকা ইপিজেড, ডিইপিজেড বা সাভার ইপিজেড নামেও পরিচিত। এটি রাজাধানী ঢাকার নিকটে সাভারের আশুলিয়া থানায় অবস্থিত। এই রপ্তানি প্রক্রিয়াকরণ অঞ্চলটি ১৯৯৩ খ্রিষ্টাব্দে স্থাপিত হয় এবং ১৯৯৭ খ্রিষ্টাব্দে এতে আরো একটি সম্প্রসারিত অঞ্চল যুক্ত করা হয়। ৩৫৬.২২ একর এলাকার ওপর প্রতিষ্ঠিত এই ইপিজেডটি বাংলাদেশের ২য় বৃহত্তম রপ্তানি প্রক্রিয়াকরণ এলাকা। এই ইপিজেডটি ঢাকা শহর থেকে ৩৫ কিলোমিটার দূরে ঢাকা জেলার অন্তর্গত সাভার উপজেলার আশুলিয়া থানার গণকবাড়ি এলাকায় অবস্থিত। এটি ঢাকার হযরত শাহজালাল (রা.) আন্তর্জাতিক বিমানবন্দর থেকে ২৫ কিলোমিটার ও চট্টগ্রাম সমুদ্রবন্দর থেকে ৩০৪ কিলোমিটার দূরত্বে অবস্থিত। এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় পানি সরবরাহ ব্যবস্থা ও নিজস্ব পাওয়ার প্লান্ট এবং ১১ কেভির একটি সাব স্টেশন রয়েছে; এছাড়াও তিতাস গ্যাস কর্তৃপক্ষ এখানে জ্বালানী হিসাবে প্রাকৃতিক গ্যাস সরবরাহ করে থাকে। এখানে কলকারখানাগুলোতে তিন ধরনের বিনিয়োগ আছে: শতভাগ বিদেশী পুজিঁ বিদেশী ও দেশী পুজিঁর যৌথ বিনিয়োগ এবং শতভাগ দেশীয় পুজিঁ। এই ইপিজেডে সর্বমোট শিল্প-প্লটের সংখ্যা ৪৫১ টি। এখানে উৎপাদিত পণ্যগুলো হচ্ছে: তৈরি পোশাক খেলনা সোয়েটার কম্বল প্রভৃতি। ২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় ঢাকা ইপিজেড থেকে মোট ১,৭৮০.৭৩ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং ঢাকা ইপিজেড থেকে রপ্তানি হয়েছে ১,৭৮০.৭২ মিলিয়ন মার্কিন ডলারের পণ্য। বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে। বাংলাদেশ রপ্তানি প্রক্রিয়াকরণ অঞ্চল কর্তৃপক্ষ বাংলাদেশের রপ্তানি প্রক্রিয়াকরণ অঞ্চলের তালিকা "ঢাকা রপ্তানি প্রক্রিয়াকরণ অঞ্চল"। ২৩ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।  জেলায় জেলায় ইপিজেড হবে গর্বের আধার ইপিজেডগুলোতে রপ্তানি আয় বেড়েছে। "লক্ষ্যমাত্রার চেয়ে বেপজার ৪ দশমিক ৮৫ মিলিয়ন ডলার আয়"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।  ইপিজেডের রপ্তানি আয় বেড়েছে ১৪ শতাংশ। হাসিনা সরকারে ইপিজেডে ১২৯%বিনিয়োগ ১৫৫% রপ্তানি ১১২%কর্মসংস্থান বেড়েছে।[স্থায়ীভাবে অকার্যকর সংযোগ] বাংলাদেশ রপ্তানি প্রক্রিয়াকরণ অঞ্চল কর্তৃপক্ষ
রাখাইন

রাখাইন বাংলাদেশ ও মিয়ানমারের একটি জনগোষ্ঠীর নাম। এরা আরাকানি ও মগ নামেও পরিচিত। রাখাইনরা মঙ্গোলীয় বংশোদ্ভূত। মিয়ানমারের রাখাইন রাজ্যে এরা সংখ্যাগরিষ্ঠ জনগোষ্ঠী। আঠারো শতকের শেষে এরা আরাকান তথা রাখাইন রাজ্য থেকে বাংলাদেশে এসে উপকূলীয় জেলা কক্সবাজার ও পটুয়াখালীতে বসতি স্থাপন করে। বর্তমানে রাখাইন সম্প্রদায়ের বসবাস মূলত কক্সবাজার, পটুয়াখালী ও বরগুনা জেলায়। এ ছাড়া রাঙামাটি, বান্দরবান এবং খাগড়াছড়ি পার্বত্য জেলায়ও ছড়িয়ে-ছিটিয়ে কিছু রাখাইন বসতি দেখা যায়। চট্টগ্রামের সাতকানিয়া উপজেলায়ও রাখাইন সম্প্রদায়ের বসতি রয়েছে। রাখাইন শব্দটির উৎস পলি ভাষা। প্রথমে একে বলা হত রক্ষাইন যার অর্থ রক্ষণশীল জাতি। রাখাইন জাতির আবির্ভাব হয় খৃষ্টপূর্ব ৩৩১৫ বছর আগে। ঐতিহাসিক তথ্যানুসারে, ১৭৮৪ সালে উপকূলীয় জেলা কক্সবাজার ও পটুয়াখালীতে রাখাইনদের আগমন ঘটে। মূলত সেসময় বার্মিজ রাজা 'বোদোপয়া' আরাকান রাজ্য জয় করে। তার জয়লাভে ভয় পেয়ে বিপুল সংখ্যক রাখাইন সম্প্রদায়ের লোক পালিয়ে বাংলাদেশে প্রবেশ করে। আরাকানের মেঘবতির সান্ধ্যে জেলা থেকে দেড়শ রাখাইন পরিবার বাঁচার আশায় পঞ্চাশটি নৌকাযোগে অজানার উদ্দেশ্যে বঙ্গোপসাগর পাড়ি দেয়। কয়েকদিন পর তারা কূলের সন্ধান পায় পটুয়াখালীর রাঙ্গাবালী দ্বীপে। এই দ্বীপে তারা বসতি স্থাপন করে এবং তাদের সঙ্গে করে আনা ধান ও ফল-মূলের বীজ বপন করে সেখানে জমি আবাদ শুরু করে। রাখাইনদের বিভিন্ন দলের নেতৃত্বদানকারী প্রধানগণ ছিলেন ক্যাপ্টেন প্যোঅং, উঃগোম্বাগ্রী ও অক্যো চৌধুরী। কয়েকবছর পর বেশি ফসলের আশায় তারা রাঙ্গাবালী ছেড়ে চলে যান মৌডুবিতে। লোকসংখ্যা বাড়লে তারা ছড়িয়ে পড়ে বড়বাইশদিয়া, ছোটবাইশদিয়া, কুয়াকাটা, টিয়াখালী, বালিয়াতলী, বগীসহ বিভিন্ন দ্বীপ এলাকায়।ক্রমাগত তারা বিলুপ্ত হচ্ছে। বলা যায় বাংলাদেশের উপরে বর্নিত এলাকা থেকে তার বিলুপ্ত জাতি। গুটি কয়েকটি পরিবার আছে। অন্যরা বর্তমান মিয়ানমার রাষ্ট্রে চলে যাচ্ছে বা গেছে। "মগের মুল্লুক ও মগ ধাওনীর গল্প"। দেশ রূপান্তর। সংগ্রহের তারিখ ২০২০-০৬-০৭।  "রাখাইন"।  "ক্ষয়িষ্ণু উপজাতি রাখাইন"।  "রাখাইন সম্প্রদায়"। ২৫ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৬।
পাংখো

পাংখোয়া বাংলাদেশের পার্বত্য চট্টগ্রামে বসবাসরত ১৩টি অদিবাসী জনগোষ্ঠীর মধ্যে পাংখোয়া অন্যতম। পার্বত্য রাঙামাটি জেলার সাজেক উপত্যকা থেকে বান্দরবানের রুমা পর্যন্ত এবং পাশ্ববর্তী ভারতের মিজোরাম রাজ্য সংলগ্ন সীমান্ত এলাকায় পাংখোয়া জাতির বসবাস রয়েছে।পাংখোয়া বাংলাদেশের পার্বত্য চট্টগ্রামে বসবাসরত ১৩টি অদিবাসী জনগোষ্ঠীর মধ্যে পাংখোয়া অন্যতম। পার্বত্য রাঙামাটি জেলার সাজেক উপত্যকা থেকে বান্দরবানের রুমা পর্যন্ত এবং পাশ্ববর্তী ভারতের মিজোরাম রাজ্য সংলগ্ন সীমান্ত এলাকায় পাংখোয়া জাতির বসবাস রয়েছে।পাংখোয়া জনগোষ্ঠী নিজেদের ধর্মবিশ্বাসে বৌদ্ধ বলে দাবি করে থাকে। তবে একাধিক আদিবাসী জনগোষ্ঠীর মতো প্রকৃতি উপাসনাও পাংখোয়া সমাজে প্রচলিত। তাদের সৃষ্টিকর্তার নাম ‘পত্যেন’, যেমন লুসেইদের ‘পুথিয়ান’। বিশ্বসৃষ্টি সম্পর্কে তাদের সমাজে অনেক পৌরাণিক গল্পকাহিনী প্রচলিত আছে। সৃষ্টিকর্তা ‘পত্যেন’-এর পরই তাদের প্রধান উপাস্য দেবতার নাম ‘খোজিং’। অরণ্যের কর্তা এই দেবতা জুমচাষের ভালমন্দও নিয়ন্ত্রণ করেন বলে এর উদ্দেশেই অধিকাংশ পূজাপার্বণ, ব্রত-অনুষ্ঠান পালন করা হয়। বাঘ খোজিং দেবতার পোষা প্রাণি ছিল বলে পাংখোয়াদের চোখে বাঘের স্থান উঁচুতে। খোজিং-এর সন্তুষ্টি বিধানের জন্য বৈশাখের শুরুতে নৃত্যানুষ্ঠানের রীতি প্রচলিত রয়েছে। পাংখোয়াদের বিশ্বাস, গভীর অরণ্যে খোজিং দেবতার অবস্থান। মূল খোজিং পূজা শ্রাবণ মাসে অনুষ্ঠিত হয়ে থাকে। এই পূজা পাংখোয়া সমাজে সবচেয়ে বড় উৎসব হিসেবে বিবেচিত হয়। পাহাড়ে জুমচাষ এবং অরণ্যে শিকার এই দুইয়ের উপর এদের জীবন নির্ভরশীল। জুমচাষের পদ্ধতি এদের মধ্যে এখনও ব্যাপকভাবে প্রচলিত। ধান এবং অন্যান্য শস্য ফলানো পাংখোয়াদের কৃষিকাজের মূল উদ্দেশ্য। তবে তারা জঙ্গল থেকে গাছ কেটে কাঠ আহরণের কাজও করে থাকে। এসব কাজে নারী সমানভাবে পুরুষের সঙ্গে অংশ নেয়। হাট-বাজার মূলত মেয়েরাই করে থাকে। প্রাচীনকাল থেকেই পাংখোয়া নারীরা কোমর-তাঁতের মাধ্যমে নিজেদের প্রয়োজনীয় বস্ত্র বুনে আসছেন। পরিবারের চাহিদা মিটিয়ে পাড়া ও প্রতিবেশীদের কাছে বিক্রি করে কিংবা বিনিময় প্রথার বাইরে সংসারের প্রয়োজনীয় সামগ্রী সংগ্রহ করেন। পাংখোয়াদের বাঁশ ও বেত শিল্প সর্বজন সমাদৃত। বাঁশ ও বেতের তৈরি এসব সামগ্রীতে তাদের শৈল্পিক নৈপূণ্য ফুটে উঠে। পাংখোয়া সমাজে পিতাই পরিবারের প্রধান। পিতার মৃত্যুর পর পুত্রসন্তানরা পারিবারিক বিষয়-আশয়ের উত্তরাধিকারী হয়ে থাকে। পাংখোয়া জনগোষ্ঠী দুটো গোত্রে বিভক্ত পাংখোয়া ও ভানজাঙ। গোত্রান্তরে বিয়েতে কোন বাধা নেই। পরিণত বয়সে পিতামাতার মতামত অনুযায়ী ছেলে ও মেয়ের বিয়ে অনুষ্ঠিত হয়। পাংখোয়াদের মধ্যে বাল্যবিবাহের প্রচলন নেই। এদের সমাজে বিবাহ বিচ্ছেদ ও বিধবা বিবাহের প্রচলন রয়েছে। পাংখোয়াদের নিজস্ব ভাষা রয়েছে, তবে তা মৌখিক ভাষা। এদের ভাষার কোন লিখিত রূপ নেই। তা সত্ত্বেও ঐ ভাষায় গানের অভাব নেই, বিশেষ করে প্রেমের গান। অলিখিত রূপ নিয়েই এদের লোকসঙ্গীত যথেষ্ট সমৃদ্ধ। ধর্মীয় বিশ্বাস, সামাজিক আচার-অনুষ্ঠান ও পূজাপার্বণ নিয়ে পাংখোয়াদের নিজস্ব সংস্কৃতি গড়ে উঠেছে। নাচ ও গান তাদের সংস্কৃতিকে পুষ্ট করেছে। বাঁশনৃত্য, পুষ্পনৃত্য এবং আরও কিছু বিশেষ নৃত্যগীতে তারা অভ্যস্ত। পাংখো বা পাংখোয়া হল বাংলাদেশ ও ভারতে বসবাসকারী ক্ষুদ্র জনগোষ্ঠী। বাংলাদেশে চট্টগ্রামের পার্বত্য জেলা রাঙ্গামাটিতে এবং ভারতে মিজোরামে এরা বসবাস করে। আদমশুমারি ও গৃহগণনা-১৯৯১ অনুসারে বাংলাদেশে পাংখো জনগোষ্ঠীর সংখ্যা ৩,২২৭ জন। আদমশুমারি ও গৃহগণনা-১৯৮১ অনুসারে এই সংখ্যা ছিল ২,৪৪০ জন। চাকমা, শরদিন্দু শেখর। Ethnic Cleansing in Chittagong Hill Tracts। পৃষ্ঠা ৪০।  বাংলাপিডিয়ায় পাংখো
খুমি

খুমি বাংলাদেশের একটি উপজাতি। এরা খামি নামেও পরিচিত। নামটির অর্থ হলো "সর্বোত্তম জাতি"। আরাকানীরা এদেরকে খেমি জাতি বলে অভিহিত করে থাকে। ১৭শ শতকের শেষভাগে খুমি উপজাতি আরাকান থেকে পার্বত্য চট্টগ্রামে আগমন করে। খুমীদের মুল জনগোষ্ঠীর বসবাস মায়ানমারে। গোষ্ঠীগত দাংগার কারণে খুমীদের একটি অংশ মায়ানামার হতে পালিয়ে এসে বান্দরবানের গহিন অরণ্যে বসবাস করতে শুরু করে। আবার অনেকের মতে খুমি আদিবাসীরা মূলত মঙ্গোলীয় জনগোষ্ঠীভুক্ত একটি দল। তারা প্রধানত তিব্বতি বার্মিজ-কুকি-চীন ভাষায় কথা বলে। তারা সাধারণত প্রকৃতি পূজারী। জুম চাষই তাদের প্রধান জীবিকা। বাংলাদেশে খুমি নৃ-গোষ্ঠীর আগমন বার্মার চিন প্রদেশ থেকে। এই চিন হিলস প্রদেশ ১২ ফেব্রুয়ারি ১৯৪৭ সালে আরাকান প্রদেশ থেকে আলাদা হয়ে নামকরণ করা হয় চিন হিলস। বাংলাদেশে এরা বান্দরবান জেলার রুমা, রৌয়াংছড়ি, এবং থানচি উপজেলাতে বসবয়াস করে। বাংলাদেশ পরিসংখ্যান পকেটবুক (১৯৯৯) অনুসারে এদের মোট জনসংখ্যা ১২৪১। "প্রথমবার বিশ্ববিদ্যালয়ে দুই খুমি শিক্ষার্থী"। prothomalo.com। ১৫ ডিসেম্বর ২০১৯। সংগ্রহের তারিখ মে ৭, ২০২০।  Khumi Tribe, বাংলাপিডিয়া। "খুমি সম্প্রদায়ের প্রথম স্নাতক - প্রথম আলো"। prothom-alo.com। ১৬ জুন ২০১০। নভেম্বর ৯, ২০১৯ তারিখে মূল থেকে আর্কাইভ করা। সংগ্রহের তারিখ মে ৭, ২০২০।
কুকি

কুকি কোন একক নৃগোষ্ঠী নয়। প্রায় ৫০ টি জাতিগোষ্ঠীর সমন্বয়ে কুকি-চিন-মিজো জাতি গঠিত। এদের অধিকাংশ জাতিগোষ্ঠী মিয়ানমারের চিন রাজ্যে বসবাস করে। এদের বড় একটি নৃগোষ্ঠী ভারতের মিজোরাম রাজ্যে মিজো জাতি যারা বাংলাদেশে লুসাই নামে পরিচিত‌। এছাড়া বাংলাদেশে বসবাসরত বম, পাংখো, খুমি এই জাতিগোষ্ঠীর অন্তর্ভুক্ত। এই জাতিগোষ্ঠীর একটি অংশ মিয়ানমার ও ভারতে থাডো নামে পরিচিত। এরা চীনা-তিব্বতী জাতিগোষ্ঠীর একটি ধারা যারা ভারতের উত্তর-পূর্বাঞ্চল জুড়ে, মিয়ানমারের উত্তর-পশ্চিমাংশে এবং বাংলাদেশের পার্বত্য চট্টগ্রাম এলাকায় বিস্তৃত। উত্তর-পূর্ব ভারতের কেবল অরুণাচল প্রদেশ ব্যতীত সকল রাজ্যে তারা ছড়িয়ে রয়েছে। এই জনগোষ্ঠীর এভাবে আন্তর্জাতিক সীমানা ছাড়িয়ে ছড়িয়ে পড়ার মূল কারণ হচ্ছে ব্রিটিশ ঔপনিবেশিক নীতি। ভারতে কুকি জনগোষ্ঠীর প্রায় ৫০টি শাখা রয়েছে এবং এরা সেখান তফশিলি সম্প্রদায় হিসাবে চিহ্নিত। কুকিদের এই স্বীকৃতি তাদের উচ্চারিত উপভাষা এবং অঞ্চলের উপর ভিত্তি করে নির্ণয় করা হয়েছে। কুকি জাতিগোষ্ঠী ঘন জঙ্গল আচ্ছাদিত অঞ্চলে বসবাস করে। এটা কৃষি কাজ করে ও গৃহ পালিত পশু পালন করে। পু জোরামথাঙ্গা - ১৯৯০ সালে মুম্বাইয়ে অনুষ্ঠিত বিশ্বকাপ মুষ্টিযুদ্ধ প্রতিযোগীতায় ব্রোঞ্জ পদক বিজয়ী বর্মীজ ইন্ডিয়ান শৌখিন মুষ্টিযোদ্ধা। মিজো জাতি জালি'ন-গাম কুকি উপগোষ্ঠী "Who are Kukis & Meiteis, the warring tribes in Manipur"। ২০২৩-০৭-২৮। ২০২৩-০৭-২৮ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://en.m.wikipedia.org/wiki/Thadou_language https://en.m.wikipedia.org/wiki/Mizo_language https://en.m.wikipedia.org/wiki/Northern_Kuki-Chin_languages T. Haokip, 'The Kuki Tribes of Meghalaya: A Study of their Socio-Political Problems', in S.R. Padhi (Ed.). Current Tribal Situation: Strategies for Planning, Welfare and Sustainable Development. Delhi: Mangalam Publications, 2013, p. 85. "Alphabetical List of India's Scheduled Tribes" (পিডিএফ)। ১৭ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ এপ্রিল ২০১২।  https://en.m.wikipedia.org/wiki/Thadou_language উইকিমিডিয়া কমন্সে কুকি সংক্রান্ত মিডিয়া রয়েছে। KSO Hyderabad Kuki Forum ওয়েব্যাক মেশিনে আর্কাইভকৃত ১৯ মার্চ ২০২১ তারিখে Chin Cultural Profile Global Chin News টেমপ্লেট:মায়ানমারের জাতিগোষ্ঠী টেমপ্লেট:ভারতের জাতিগোষ্ঠী টেমপ্লেট:ভারতের তফশিলী সম্প্রদায়
ওরাওঁ

ওরাওঁ, দক্ষিণ এশিয়ার একটি আদিবাসী। ভারতের ঝাড়খণ্ড রাজ্য, ছত্রিশগড়, মধ্যপ্রদেশ, ওড়িশা এবং পশ্চিমবঙ্গে এঁদের বাস। এছাড়া, ভারতের বাইরে বাংলাদেশেও এঁরা বাস করেন। বাংলাদেশেই মূলত এখন এদের প্রধান বাস। ওরাঁওরা যে ভাষায় কথা বলেন, তার নাম কুরুখ ভাষা। তাদেরকে কুরুখ জাতিও বলা হয়। এটি দ্রাবিড় ভাষা গোষ্ঠীর অন্তর্গত। ওরাঁও আদিবাসীরা নৃতাত্ত্বিক বিচারে আদি-অস্ট্রেলীয় (প্রোটো-অস্ট্রেলীয়) জনগোষ্ঠীর উত্তর পুরূষ। নৃতত্ত্ববিদগণের মতে একই অম্ফলের মুণ্ডা, মালপাহাডি় ও সাঁওতালদের সঙ্গে ওরাঁওদের ঘনিষ্ঠ জনতাত্ত্বিক সম্পর্ক রযে়ছে। ভারতীয় নৃতাত্ত্বিক সোসাইটির মতানুসারে কুরুখ জাতি বা ওরাঁওদের আদিবাস ছিলো কঙ্কন অঞ্চলে যেখান থেকে তারা অভিবাসিত হয়ে উত্তর ভারতে চলে আসে। কঙ্কনি ভাষার সাথে কুরুখ ভাষার উল্লেখযোগ্য সাদৃশ্য রয়েছে। ২০২০ সালের আদমশুমারি অনুযায়ী বাংলাদেশে ওরাওঁ জনসংখ্যা ছিল প্রায় ২লক্ষ ৪৫ হাজার।[তথ্যসূত্র প্রয়োজন] বাংলাদেশে বর্তমানে সিরাজগঞ্জ, নওগাঁ, চাঁপাইনবাবগঞ্জ, জয়পুরহাট, দিনাজপুর, রংপুর, বগুড়া ও রাজশাহী জেলা ওরাওঁদের প্রধান বসতিস্থল। তবে ১৮৮১ সালের লোকগণনায় দেখা যায় যে, উত্তরবঙ্গ ছাড়াও তখন ময়মনসিংহ, চট্টগ্রাম, হবিগঞ্জ ও সিলেট জেলায় কিছুসংখ্যক ওরাঁও আদিবাসীর বসতি ছিল। অনেক আদিবাসী জাতির মতো ওরাঁও সমাজও সর্বপ্রাণবাদী প্রকৃতি উপাসক। তবে তাদের ধর্মবিশ্বাসে সৃষ্টিকর্তা হিসেবে সর্বশক্তিমান ‘ধরমেশ’ স্বীকৃত। এই সর্বশক্তিমানের অবস্থান সূর্যে। তাই ধর্মীয় অনুষ্ঠান অধিকাংশই সূর্যকে ঘিরে উদযাপিত হয়। এছাড়া ওরাঁও সমাজ নানা দেবতায় বিশ্বাসী। ঐসব দেবতার প্রতীকী অবস্থান গ্রাম, কৃষিসমপদ, অরণ্য, মহামারী ইত্যাদি বিষয়কে কেন্দ্র করে। এদের তুষ্টির জন্য রযে়ছে ধর্মীয় উৎসব-অনুষ্ঠানের ব্যবস্থা। কোন কোন ধর্মীয় অনুষ্ঠানের সঙ্গে হিন্দুদের পূজার মিল পাওয়া যায়, যেমন হিন্দু সম্প্রদায়ের ‘ভাদু’ উৎসবের সঙ্গে ওরাওঁদের ‘কারাম’ উৎসবের মিল অত্যন্ত স্পষ্ট। কদম শাখাকে ঘিরে অনুষ্ঠিত এ উৎসবটি বৃক্ষপূজার নামান্তর। ওরাওঁদের প্রধান উৎসবের নাম কারাম। বর্তমানে তারা সনাতন ও খ্রিষ্টান ধর্ম পালন করে। Indian Anthropological Society (১৯৮৬)। Journal of the Indian Anthropological Society, Volumes 21-22। Indian Anthropological Society। পৃষ্ঠা See page 75।  Enthoven, Reginald Edward (১৯৯০)। The tribes and castes of Bombay, Volume 1। Asian Educational Services। পৃষ্ঠা 195–198। আইএসবিএন 81-206-0630-2।  India. Office of the Registrar General (১৯৬১)। Census of India, 1961, Volume 1, Issue 1 Census of India, 1961, India. Office of the Registrar General। 67: Manager of Publications। পৃষ্ঠা see page।  Sinlung Sinlung - Indian tribes বই:The Orāons of Sunderban (প্রকাশকাল: ১৯৬৩), ভাষা:ইংরেজি, লেখক: Amal Kumar Das, Manis Kumar Raha